|  |  |
| --- | --- |
| Lënda: MATEMATIKË viti I gjimnaz | |
| Tema: Numrat dhe operacionet me numra | Koha e realizimit: java 1, shtator |
| Përgatiti: | Nga SHM: |

|  |  |  |  |  |  |
| --- | --- | --- | --- | --- | --- |
| **Përmbajtjet (nocionet)** | **Standardet për vlerësim** | **Data e realizimit** | **Skenari për orë** | **Mjetet** | **Përcjellja e përparimit** |
| * Bashkësitë dhe operacionet me bashkësi (koncepti i bashkësisë, elementi i bashkësisë, i përket (∈), nuk i përket (∉), paraqitja e bashkësive: tabelare, grafike dhe përshkruese, nën-bashkësi (⊆), nën-bashkësi e vërtetë (⊂), numri i elementeve të një bashkësie (ose numri kardinal), bashkësi ekuivalente, bashkësi të barabarta, bashkësi të fundme, bashkësi të pafundme, bashkësi e zbrazur (⌀), union (∪), prerje (∩), ndryshimi (\), vetia komutative dhe asociative, çifti i renditur, prodhimi Dekarti (×)). | Aplikon prerjen, bashkimin, ndryshimin dhe prodhimin e Dekarti në zgjidhjen e problemeve. |  | ***Aktivitet hyrës* ( 10 minuta)**  1. Nxënësit marrin një situatë problemore:  Janë anketuar 100 qytetarë me pyetjen: „Çfarë pini më shpesh në mëngjes – kafe, çaj apo të dyja?“ 60 janë përgjigjur se pinë kafe, 40 se pinë çaj, ndërsa 10 pinë edhe kafe edhe çaj. Sa prej të anketuarve pinë:  a) vetëm kafe;  b) vetëm çaj;  c) nuk pinë asgjë në mëngjes?  2. Nxënësit diskutojnë për situatën problemore dhe mënyrat e zgjidhjes së saj.  ***Aktivitetet kryesore* (20 minuta)**  3. Nxënësit ndjekin një ligjërim të shkurtër gojor për prerjen, bashkimin dhe ndryshimin e bashkësive. (10 minuta).  4. Nxënësit, në çifte, zgjidhin detyrat e mëposhtme:   * IntersectionNë figurë janë dhënë tre bashkësi.   Shkruani bashkësitë:  a) A b) B c) C d) A ∪ B  e) A ∪ C f) B ∪ C g) A ∪ B ∪ C h) A ∩ B  i) A ∩ C j) B ∩ C k) A ∩ B ∩ C l) A \ B m) B \ C.   * Janë dhënë bashkësitë: A = {x ∈ ℕ | x është numër çift nga dekada e shtatë} dhe B = {x ∈ ℕ | x është numër i pjestueshëm me 4 dhe 50 ≤ x ≤ 70}. Të përcaktohen: A ∪ B, A ∩ B, A \ B dhe B \ A. (10 minuta).   ***Aktivitet përfundimtar* (10 minuta)**  Nxënësit përgjigjen në pyetjen: „Cilën rrjetë sociale e përdorni më shumë?“ (zgjedhin një përgjigje).  A) Facebook;  B) Instagram;  C) TikTok;  D) Facebook dhe Instagram;  E) TikTok dhe Facebook;  F) TikTok dhe Instagram;  G) Facebook, Instagram dhe TikTok.  Të dhënat e marra paraqiten me Diagram të Ven-it dhe diskutohet pyetja: „Si mund t’i përdorin kompanitë këto të dhëna?“  ***Reflektim (5 minuta)***  *Diskutohet për pyetjet: A ishte e lehtë të kryhen veprimet me bashkësi? Cilat veprime me bashkësi punuam në orë? A mund t’i shpjegoni secilin veprim me shembuj nga konteksti real?* | * Fletore për shënime * Fletë pune | * Pjesëmarrja në diskutim në nivel grupi dhe në nxjerrjen e përfundimeve * Kontributi në aktivitetin në grup * Kontributi në aktivitetin në çifte * Informatë kthyese me shkrim * Regjistrimi i arritjeve të nxënësve |